Bobby Sands

Robert George Sands, en irlandés Roibeárd Gearóid Ó Seachnasaigh, coñecido popularmente como Bobby Sands, nado en Irlanda do Norte o 9 de marzo de 1954 e finado o 5 de maio de 1981, foi membro da IRA Provisional (Exército Republicano Irlandés Provisional) e do Parlamento Británico, finado durante as folgas de fame de 1981 na prisión de Maze (coñecida como Long Kesh). Foi o principal líder da IRA durante a folga de fame, na que os republicanos irlandeses protestaban contra a retirada do status de Categoría Especial (similar ao de prisioneiros de guerra) aos membros de organizacións paramilitares nacionalistas irlandesas. No transcurso da folga, Sands conseguiu ser elixido membro do Parlamento Británico. A súa morte provocou a incorporación de novos recrutas ás filas do IRA e un rexurdir da actividade paramilitar da organización. A folga chamou a atención mundial dos medios de comunicación cara ao conflito irlandés.

 Véxase tamén 
 Ligazóns externas 
 Bobby Sands Trust 

Categoría:Políticos de Irlanda do Norte
Categoría:Nados no condado de Antrim
Categoría:Nados en 1954
Categoría:Finados en 1981
Categoría:Membros do IRA Provisional